**ΜΕΤΡΑ ΓΙΑ ΤΗΝ ΑΠΟΦΥΓΗ ΔΙΑΔΟΣΗΣ ΤΟΥ ΚΟΡΩΝΟΪΟΥ ΚΑΤΑ ΤΗΝ ΠΕΡΙΟΔΟ ΤΗΣ ΕΠΑΝΑΛΗΠΤΙΚΗΣ ΕΞΕΤΑΣΤΙΚΗΣ / ΣΕΠΤΕΜΒΡΙΟΣ 2020**

Αγαπητοί φοιτητές,

Ευχόμαστε να έχετε όλοι καλή επιστροφή στο Τμήμα και να είστε υγιείς.

Σύμφωνα με την υπ’ αρίθμ. 107981/Ζ1/20.8.2020 Κοινή Απόφαση του Υφυπουργού Παιδείας και Θρησκευμάτων, Β. Διγαλάκη και Υπουργού Υγείας, Β. Κικίλια με θέμα: «Μέτρα για την αποφυγή διάδοσης του Κορωνοϊού COVID-19 στα Ανώτατα Εκπαιδευτικά Ιδρύματα (Α.Ε.Ι.) κατά την περίοδο της επαναληπτικής εξεταστικής περιόδου Σεπτεμβρίου του ακαδημαϊκού έτους 2019-2020»:

**Η χρήση της μάσκας είναι υποχρεωτική τόσο για τους φοιτητές, όσο και το διδακτικό και λοιπό προσωπικό καθ΄ όλη τη διάρκεια της εξέτασης και για όλες τις μορφές των διά ζώσης εξετάσεων (γραπτές και προφορικές). Η χρήση μάσκας είναι υποχρεωτική και στους ανοικτούς και κλειστούς κοινόχρηστους χώρους των Α.Ε.Ι. λόγω του υψηλού συγχρωτισμού των φοιτητών, καθώς και στους κοινόχρηστους χώρους των εστιών.**

Η απόφαση δημοσιεύτηκε στην Εφημερίδα της Κυβέρνησης, τεύχος Β’ 3473/20-8-2020.

 Από τη Γραμματεία του Τμήματος